Kuk do knižky - Dittelová, Gabriela slovenská autorka pre deti 1973; Paľo, Ľuboslav 1968 slovenský autor, ilustrátor (Bratislava Trio Publishing, 2020)
Všeličo je v knižke skryté. Ste zvedaví? NaKUKnite – nabáda autorka Gabriela Dittelová deti. V prvej časti básničky čerpajú z každodenného života detí a pomáhajú im, ako zvládnuť prekážky, ktoré sa im stavajú do cesty, napríklad ako si zaviazať mašličku, ako si obuť topánočku, ako si poradiť s rukavicami , prípadne ako sa obliecť na zimnú sánkovačku. Viaceré básničky sprevádzajú deti detskými hrami, pomáhajú im spoznávať okolie, prírodu, zoznamujú ich s každodennými činnosťami. V druhej časti nájdu deti vtipné ponášky na známe rozprávky, ako napríklad táto: Vonku vládne pani zima,/ kocúr ide hľadať myši./ Domov príde v bielych čižmách,/ aspoň chvíľu sa v nich pýši. /
Čo myslíte, na ktorú rozprávku odkazuje táto básnička?
Keywords: slovenská literatúra; literatúra pre deti; poézia; veľké písmená; pre najmenších čitateľov